NOLIKUMS ĶEKAVAS NOVADA KONKURSAM

**“CĀLIS 2021”**

Nosaukums: Ķekavas novada pirmsskolas vecuma bērnu vokālais konkurss **„CĀLIS 2021” attālināts**

Norises laiks: **2021.gada 28.marts plkst. 11.00**

Norises vieta:

1. Baložu pilsētas kultūras nams, Skolas iela 4, Baloži, Ķekavas novads
2. Tālr. 26551966, 67917453, e-pasta adrese: balozukc@kekava.lv

Mērķis:

Rosināt bērnu vēlmi dziedāt, attīstīt iemaņas vokālajā mākslā un radošā pašizpausmē

VEIDS:

Video ieraksts, kas filmēts horizontālā veidā. Tas jāfilmē gaišā telpā, kur viegli redzams dalībnieks/-ce, kā arī jāizvairās no blakus trokšņiem, kas varētu traucēt dziedājuma klausīšanai. Video ieraksts nedrīkst būt rediģēts, t.i., ierakstītajam dziedājumam jābūt vienotam. Gatavo video ierakstu nepieciešams augšupielādēt saitē failiem.lv, kuru sūta uz [balozukc@kekava.lv](mailto:balozukc@kekava.lv), norādot dalībnieka/-ces vārdu un uzvārdu

Dalībnieki:

pirmsskolas vecuma bērni vecumā **līdz 7 gadiem**, ieskaitot

Vecuma kategorijas:

* CĀLIS 2- 4 gadi (jaunākā grupa)
* CĀLIS 5- 7 gadi (vecākā grupa)

Repertuārs:

**Viena, bērna vecumam atbilstoša, brīvas izvēles dziesma**. Dziesmas garums līdz 3’30. Horizontāls video ieraksts, kurā labi redzams un dzirdams ieraksts un kurš ir augšupielādēts saitē failiem.lv, jānosūta konkursa rīkotājam uz e-pastu: [balozukc@kekava.lv](mailto:balozukc@kekava.lv). līdz 2021.gada 22.martam, klāt pievienojot vecāku aizpildītu pieteikuma anketu

Pieteikšanās:

Video ieraksts elektroniski jāiesūta līdz **2021. gada 22.martam**, klāt pievienojot vecāku aizpildītu pieteikuma anketu. Dalības maksa **EUR 5,00**

1. VĒRTĒŠANA:
2. Konkursa dalībniekus vecuma kategorijās vērtē kultūras nama izvēlēta žūrija. **Katrs dalībnieks saņem žūrijas novērtējumu un balvu**. Viens - visspilgtākais, izteiksmīgākais, skatuviski interesantākais un muzikāli pārliecinošākais Cālis iegūst galvenā Ķekavas novada Cāļa 2021 titulu. Tituli un balvas tiek paziņotas līdz 01.04.2021 Ķekavas novada mājas lapā un novada kultūras FB kontā